**Kære elevkoordinator/oplæringsvejleder**

Du har netop modtaget en SSH-elev, som kommer fra skoleperiode 3a med en varighed på 5 uger inklusiv påbygningsfaget ’Velfærdsteknologi og telemedicin’.

Eleven har fået en opgave med til oplæring 3a, hvor eleven skal indsamle data om en borger, som efterfølgende skal anvendes på skoleperiode 3b i påbygningsfaget ’Livskvalitet og forebyggelse af ensomhed’. Formålet med opgaven er, at eleven anvender viden fra læring i oplæringen i koblingen til fagmål på skolen og dermed oplever transfer og praksisrelation.

I opgaven anvendes arbejdsmodellen, som eleven kender som metode i undervisningen på skolen.

Din opgave som elevkoordinator/oplæringsvejleder er at:

* Hjælpe eleven med at finde en borger
* Støtte eleven i at bruge arbejdsmodellen herunder udvælge et fagmål til fordybelse
* Tale med eleven om, at borgeren i opgaven skal gøres anonym, dels på grund af tavshedspligt, men også på grund af databeskyttelsesforordningen.

Skulle der være spørgsmål til opgaven, er du velkommen til at kontakte:

Kathrine Buchwald Nielsen

Pædagogisk koordinator

kbn@sosuesbjerg.dk